CELEX: 32015D0674
Language: fi
Date: 2015-04-20 00:00:00
Title: Neuvoston päätös (EU) 2015/674, annettu 20 päivänä huhtikuuta 2015, Välimeren yleisen kalastuskomission perustamista koskevan muutetun sopimuksen hyväksymisestä Euroopan unionin puolesta

30.4.2015   
            
            
               FI
            
            
               Euroopan unionin virallinen lehti
            
            
               L 111/1
            
         NEUVOSTON PÄÄTÖS (EU) 2015/674,
   annettu 20 päivänä huhtikuuta 2015,
   Välimeren yleisen kalastuskomission perustamista koskevan muutetun sopimuksen hyväksymisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:
   
               (1)
            
            
               Välimeren yleisen kalastuskomission (GFCM) perustamisesta tehty sopimus, jäljempänä ’sopimus’, laadittiin ja hyväksyttiin FAO:n yleiskokouksen viidennessä istunnossa vuonna 1949, ja se tuli voimaan 20 päivänä helmikuuta 1952.
            
         
               (2)
            
            
               Euroopan yhteisöstä tuli GFCM:n sopimuspuoli neuvoston päätöksen 98/416/EY (1) hyväksymisen myötä.
            
         
               (3)
            
            
               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.
            
         
               (4)
            
            
               Neuvosto antoi 15 päivänä marraskuuta 2013 komissiolle luvan neuvotella unionin puolesta sopimuksen muutoksista, jotka liittyvät unionin toimivaltaan kuuluviin asioihin.
            
         
               (5)
            
            
               Jäsenvaltiot ja komissio neuvottelivat toimivaltaansa kuuluvista asioista toimeksiannon mukaisesti ja tiiviissä yhteistyössä.
            
         
               (6)
            
            
               Neuvottelut päätettiin tuloksellisesti 19.–24. toukokuuta 2014 pidetyssä GFCM:n kokouksessa. GFCM hyväksyi muutetun sopimustekstin mainitussa kokouksessa.
            
         
               (7)
            
            
               Sopimuksen muutosten tarkoituksena on uudistaa GFCM:ää ja vahvistaa sen roolia kalavarojen säilyttämisessä toimivaltansa mukaisesti.
            
         
               (8)
            
            
               GFCM:n tavoitteita, yleisperiaatteita ja tehtäviä on tarkasteltu uudelleen ja laajennettu, jotta varmistetaan meren elollisten luonnonvarojen ja niiden elinympäristön pitkän aikavälin säilyttäminen ja kestävä käyttö.
            
         
               (9)
            
            
               Muutettu sopimus vastaa unionin yhteisen kalastuspolitiikan periaatteita. Sen vuoksi on unionin etujen mukaista hyväksyä muutettu sopimus,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Välimeren yleisen kalastuskomission perustamista koskeva muutettu sopimus unionin puolesta.
   Muutetun sopimuksen teksti on liitetty tähän päätökseen.
   2 artikla
   Neuvoston puheenjohtaja nimittää henkilön, jolla on oikeus ilmoittaa unionin puolesta FAO:lle, että Euroopan unioni on hyväksynyt muutetun sopimuksen (2).
   3 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 20 päivänä huhtikuuta 2015.
      
         
            Neuvoston puolesta
         
         
            Puheenjohtaja
         
         J. DŪKLAVS
      
   
   
      (1)  Neuvoston päätös 98/416/EY, tehty 16 päivänä kesäkuuta 1998, Euroopan yhteisön liittymisestä Välimeren yleiseen kalastuskomissioon (EYVL L 190, 4.7.1998, s. 34).
   
      (2)  Välimeren yleisen kalastuskomission perustamista koskevan muutetun sopimuksen voimaantulopäivä julkaistaan Euroopan unionin virallisessa lehdessä.